钦定古今图书集成/明伦汇编/人事典/第061卷 > 《复愁六首》前人
## 钦定古今图书集成/明伦汇编/人事典/第061卷 > 《复愁六首》前人

金丝缕箭镞，皂尾掣旗竿。一自风尘起，犹嗟行路难。

又

贞观铜牙弩，开元锦兽张。花门小箭好，此物弃沙场。

又

胡虏何曾盛，干戈不肯休。闾阎听小子，谈笑觅封侯。

又

今日翔麟马，先宜驾鼓车。无劳问河北，诸将觉荣华。

又

罢转江淮粟，休添苑囿兵。由来貔虎士，不满凤凰城。

又

病减诗仍拙，吟多意有馀。莫看江总老，犹被赏时鱼。